कातारीना दे सान होआन (चीना पोबलाना)
कातारीना दे सान होआन (स्पेनी भाषा: Catharina de San Joan), जिन्हें चीना पोबलाना (China Poblana) के नाम से भी जाना जाता है, मेक्सिको में एक दासी थीं, जो किंवदंती के अनुसार, भारत के एक कुलीन परिवार से आई थीं। उन्हें फिलीपींस से होकर मेक्सिको लाया गया था। पोर्फ़िरीयतो के बाद से उन्हें सबसे पहले चीन पोबलना पोशाक बनाने का श्रेय दिया जाता है, जो कि 19वीं सदी में मेक्सिको की महिलाओं में अत्यंत लोकप्रिय थी। यह पोशाक साड़ी, और ख़ासकर लंग वोणि (दक्षिण भारत में महिलाओं द्वारा पहने जाने वाली एक पोशाक) से काफ़ी मेल खाती थी। वे जन्म से हिंदू थीं और उनका वास्तविक नाम मीरा था। लेकिन कोचीन में पुर्तगाल के कुछ समुद्री डाकुओं ने उनका अपहरण कर लिया। कैथोलिक धर्म में उन्हें परिवर्तित करने के बाद उनका नाम बदल कर क्रिश्चियन नाम कातरीना दे सान होआन रख दिया गया था। उन्हें इसी नाम से जिसे एंजेलोपोलिस में जाना जाता था, जहां उन्होंने एक दासी के रूप में काम किया, और आखिरकार शादी कर ली। वे एक एक बेआता (स्पेनी: beata) बन गईं - एक धार्मिक महिला, जिसने एक कॉन्वेंट में प्रवेश किए बिना व्यक्तिगत धार्मिक प्रतिज्ञा ली हो। उस समय की हिस्पैनिक संस्कृतियों में, एशियाई मूल के सभी व्यक्तियों को संदर्भित करने के लिए चिनो शब्द का उपयोग करना सामान्य था, वास्तविक जातीयता की परवाह किए बिना। इसीलिए चीनी मूल की न होने के बावजूद उन्हें आज भी चीना पोबलाना बुलाया जाता है।